CELEX: 32003R1490
Language: bg
Date: 2003-08-25 00:00:00
Title: Регламент (ЕО) № 1490/2003 на Комисията от 25 август 2003 година за изменение на приложение I към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произходТекст от значение за ЕИП.

03/ 48
            
            
               BG
            
            
               Официален вестник на Европейския съюз
            
            
               238
            
         32003R1490
   
               L 214/3
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1490/2003 НА КОМИСИЯТА
   
   от 25 август 2003 година
   за изменение на приложение I към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 1029/2003 на Комисията (2), и по-специално членове 6, 7 и 8 от него,
   като има предвид, че:
   
               (1)
            
            
               Съгласно Регламент (ЕИО) № 2377/90 трябва постепенно да се определят максимално допустимите граници за всички фармакологично активни субстанции, които се използват в рамките на Общността във ветеринарномедицински продукти, предназначени за употреба при животни, отглеждани за производство на храни.
            
         
               (2)
            
            
               Максимално допустимите граници следва да се определят само след разглеждане, в рамките на Комитета за ветеринарномедицинските продукти, на цялата информация, отнасяща се до безопасността на остатъчните количества от съответното вещество за потребителя на храни от животински произход и до влиянието на остатъчните количества върху промишлената преработка на храните.
            
         
               (3)
            
            
               При определянето на максимално допустимите граници на остатъчните количества от ветеринарномедицински продукти, съдържащи се в храните от животински произход, е необходимо да се посочат животинските видове, у които може да присъстват остатъчни количества, нивата, които може да се присъстват във всяка от съответните месни тъкани, получени от третираното животно (прицелна тъкан), както и естеството на остатъчното количество, което е подходящо за мониторинга на остатъчните количества (маркерно остатъчно вещество).
            
         
               (4)
            
            
               С оглед намалената наличност на ветеринарномедицински продукти за определени видове, от които се произвежда храна (3), максимално допустимите граници на остатъчните количества могат да бъдат установени, чрез екстраполационни методи, от максималните граници за остатъчните количества, определени за други видове, на базата на строга научна основа.
            
         
               (5)
            
            
               За контрола на остатъчните количества, според съответното законодателство на Общността, обикновено следва да се определят максимално допустими граници на остатъчните количества за прицелните тъкани на черния дроб и бъбреците; като има предвид, че при международната търговия черният дроб и бъбреците често се отстраняват от трупното месо, максимално допустими граници на остатъчните количества следва винаги да се определят също и за мускулната и мастната тъкан.
            
         
               (6)
            
            
               В в случаите, когато ветеринарномедицинските продукти са предназначени за употреба при птици носачки, млекодайни животни или медоносни пчели, максимално допустими граници следва да бъдат определени също така и за яйца, мляко и мед.
            
         
               (7)
            
            
               Циперметринът и емамектинът следва да бъдат включени в приложение I към Регламент (ЕИО) № 2377/90.
            
         
               (8)
            
            
               Следва да се предвиди достатъчен период преди влизане в сила на настоящия регламент, за да могат държавите-членки да внесат нужните корекции в разрешителните за пускане на пазара на съответните ветеринарномедицински продукти, чиито разрешителни са били издадени съгласно Директива 2001/82/ЕО на Европейския парламент и на Съвета (4), за да се вземат под внимание разпоредбите на настоящия регламент.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕИО) № 2377/90 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от шестдесетия ден след публикуването му.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 август 2003 година.
      
         
            За Комисията
         
         Erkki LIIKANEN
         
         
            Член на Комисията
         
      
   
   
      (1)  ОВ L 224, 18.8.1990 г., стр. 1.
   
      (2)  ОВ L 149, 17.6.2003 г., стр. 15.
   
      (3)  „Наличност на ветеринарни лечебни продукти“, Известие от Комисията до Съвета и Европейския парламент, СОМ (2000) 80 окончателен.
   
      (4)  ОВ L 311, 28.11.2001 г., стр. 1.
   ПРИЛОЖЕНИЕ
   Приложение I към Регламент (ЕИО) № 2377/90 се изменя, както следва:
   
                
            
            
               2.   Противопаразитни агенти
               2.2.   Агенти, действащи против външни паразити
               2.2.3.   Пиретроиди
               
                  
                              Фармакологично активна/и субстанция/и
                           
                           
                              Маркерно остатъчно вещество
                           
                           
                              Животински вид
                           
                           
                              МДГОВ
                           
                           
                              Прицелни тъкани
                           
                        
                              „Циперметрин
                           
                           
                              Циперметрин (сума от изомери)
                           
                           
                              Говеда
                           
                           
                              20 μg/kg
                           
                           
                              Мускул
                           
                        
                              200 μg/kg
                           
                           
                              Мазнина
                           
                        
                              20 μg/kg
                           
                           
                              Черен дроб
                           
                        
                              20 μg/kg
                           
                           
                              Бъбрек
                           
                        
                              20 μg/kg
                           
                           
                              Мляко (1)
                              
                           
                        
                              Овце (2)
                              
                           
                           
                              20 μg/kg
                           
                           
                              Мускул
                           
                        
                              200 μg/kg
                           
                           
                              Мазнина
                           
                        
                              20 μg/kg
                           
                           
                              Черен дроб
                           
                        
                              20 μg/kg
                           
                           
                              Бъбрек
                           
                        
               2.3.   Агенти, действащи срещу вътрешни и външни паразити
               2.3.1.   Авермектини
               
                  
                              Фармакологично активна/и субстанция/и
                           
                           
                              Маркерно остатъчно вещество
                           
                           
                              Животински вид
                           
                           
                              МДГОВ
                           
                           
                              Прицелни тъкани
                           
                        
                              „Емамектин
                           
                           
                              Емамектин В1а
                           
                           
                              Риба
                           
                           
                              100 μg/kg
                           
                           
                              Мускул и кожа в естествени пропорции“
                           
                        
            
         
      (1)  Допълнителните разпоредби в Директива 93/57/ЕО на Съвета следва да се съблюдават.
   
      (2)  Да не се използва при животни, от които се добива мляко, за консумация от човека.“